מקס ביזלי

מקסטון גיג "מקס" ביזלי (באנגלית: Maxton Gig "Max" Beesley; נולד ב-16 באפריל 1971) הוא שחקן ומוזיקאי אנגלי. הוא ידוע בעיקר בתפקיד צ'ארלי אדוארדס בסדרת הדרמה "מלון בבילון", והופיע במגוון תוכניות טלוויזיה כגון "Bodies", עיבוד לרומן "קורות טום ג'ונס", "London Ink", "ניצולים", "כלבים משוגעים", "Suits" וב-"Ordinary Lies". ביזלי נולד בבורנייג' (אנ'), פרוור של העיר מנצ'סטר. אביו, מקסטון ביזלי האב, היה מתופף ג'אז מקצועי, ואמו הייתה זמרת ג'אז שהופיעה בשם הבמה "כריס מרלו". הוריו התגרשו כשהוא היה תינוק. שמו האמצעי הוא בהשראת השם של השחקן האמריקאי גיג יאנג. אביו הופיע במופע של טד רוג'רס (אנ') ביצע חיקויים והשתתף במערכונים. ביזלי זכה להכרה ב-1997 כששיחק בתפקיד הראשי בסדרת הטלוויזיה "קורות טום ג'ונס", עיבוד לספר באותו שם מאת הנרי פילדינג. ב-2001 הופיע בסרט "כל מה שנוצץ", שהיה כישלון מסחרי וביקורתי, ועליו היה מועמד לפרס ראזי לשחקן המשנה הגרוע ביותר. עוד הופיע בסרט "הרוג אותי אחר כך". בשנים 2004 ועד 2007 כיכב ביזלי בסדרת הדרמה הרפואית "Bodies" של BBC Three. מ-2006 ועד 2008 כיכב בסדרת הדרמה "מלון בבילון" של BBC One. במרץ 2008 עזב את הסדרה, וחזר בהמשך לשחק בתפקיד אורח בפרק אחד. ביוני 2007 כיכב ביזלי בסדרה "דבר איתי" של רשת ITV. עוד הופיע בסרט "Red Roses and Petrol", ובמותחן "The Last Enemy" של ה-BBC. בספטמבר התארח בתוכנית "Ant & Dec's Saturday Night Takeaway" וזכה בתחרות "Beat the Boys" יחד עם ג'ונתן וילקס מול אנט & דק (אנ'). באוקטובר 2008 הופיע בתפקיד טום פרייס, הפושע לשעבר, ברימייק של BBC One לסדרת הדרמה "ניצולים" ששודרה בשנות השבעים. הסדרה כללה שישה פרקים, והעונה השנייה בת שישה פרקים אף היא שודרה בינואר 2010. באפריל 2011 כיכב בדרמה "The Reckoning" של ITV. לקהל האמריקאי הוא נחשף כשהחל להופיע בסדרת הטלוויזיה "Suits", ומאוקטובר 2015 החל לשחק בסדרת הריגול הפופולרית "הומלנד" בתפקיד שומר הראש מייק בראון. ביזלי היה הקריין בפרסומות טלוויזיה אחדות בהן של ITV, חברת הביטוח NFU Mutual, סוללות אנרג'ייזר ורשת החנויות PC World. ב-2011 הופיע במסע פרסום של חברת jobsite. ב-2012 היה הקריין בתוכנית הדוקומנטרית "Chatsworth" ששודרה בערוץ BBC One. לפני היותו שחקן הייתה לביזלי קריירה מוזיקלית מצליחה. הוא היה נער מקהלה בקתדרלת מנצ'סטר ולמד בבית הספר למוזיקה צ'טהאמס. הוא גם למד לנגן בכלי הקשה בבית ספר גילדהול למוזיקה ודרמה יחד עם זמר הסול אומר (אנ'), וניגן במקלדת וכלי הקשה בסיבוב הופעות עם להקת "Brand New Heavies". הוא מנגן גם בויברפון. ביזלי היה נגן כלי הקשה ופסנתרן בקונצרט עם רובי ויליאמס, טייק ד'את, ג'מירוקוואי ופול ולר (Paul Weller Movement). בקיץ 2003 ניגן בכלי הקשה ובפסנתר במופע של ויליאמס בנבוורת (אנ'), ובהייד פארק בקונצרט לייב 8 בלונדון. עוד ניגן בתופים בקונצרט השני של ויליאמס בבריזביין במסגרת מופע "Electric Proms" של ה-BBC. ביזלי היה חבר בלהקת הג'אז "אינקוגניטו" (אנ'), אבל אחר סיור הופעות של שמונה חודשים עם הלהקה החליט לסיים את הקריירה המוזיקלית ולהתחיל לשחק. ב-28 באוקטובר 2006 הופיע ביזלי כפסנתרן אורח במופע של ג'יימס בראון בראונדהאוס (אנ') בלונדון, כחלק מפסטיבל "Electric Proms". ביזלי הוא תומך של מועדון הכדורגל מנצ'סטר יונייטד. אחיו החורג, ג'ייסון מיליגן, גם הוא שחקן. מדיה וקבצים בנושא מקס ביזלי בוויקישיתוף מקס ביזלי, במסד הנתונים הקולנועיים IMDb (באנגלית) מקס ביזלי, באתר AllMovie (באנגלית) מקס ביזלי, במסד הנתונים הקולנועיים KinoPoisk (ברוסית) מקס ביזלי, באתר MusicBrainz (באנגלית) מקס ביזלי, באתר Discogs (באנגלית) "BBC - Drama - People Index Max Beesley". BBC. נבדק ב-13 במאי 2012. {{cite web}}: (עזרה) "Press Releases: Julie Graham, Max Beesley, Nikki Amuka-Bird & Paterson Joseph star in Survivors for BBC One". BBC Press Office. 30 במאי 2007. נבדק ב-7 בדצמבר 2008. {{cite web}}: (עזרה) "Notable Alumni". Chetham's School of Music. נבדק ב-2011-07-21. Ex-Chet's students include [...] actor Max Beesley, who achieved first recognition as percussionist and keyboard player with Jamiroquai, Take That and Robbie Williams "Max Beesley Discography at Discogs". Discogs. נבדק ב-2011-07-21. "Jason Milligan (III)". IMDb.com. נבדק ב-2014-08-26.